(วัยลน คนอันตราย)
(วันที่ 1)
อรุณสวัสดิ์ครับพ่อ
ผมรู้สึกปวดท้องอีกแล้ว
- ผมขอหยุดเรียนนะครับ - แม่งเอ๊ย
ให้ตายเถอะ
ปัดโธ่
เป็นอะไรล่ะนั่น
ดูเหมือนแอปเปิ้ลจะไม่ดี ต่อกรดในกระเพาะของฉันเท่าไร
งั้นนายจะกินทำไม
ความคิดเทรซี่เขา ใช้แทนบุหรี่น่ะ ฉันกินวันละหกลูก
เต็มกระบุงเลยนะ
- กระบุงคืออะไร - มันเหมือนกับ…
- ก็ไอ้ที่นายใส่ไว้ใน… - พอๆ ช่างมันเถอะ
โอเค งั้นก็อย่าถามสิ
- อยากฟังนี่ไหม - จัดมา
อรุณสวัสดิ์ครับพ่อ
ผมรู้สึกปวดท้องอีกแล้ว
- เจ้าเด็กนี่ - ดูเวลาสิ ส่งมาตั้งแต่หกโมง
ทุ่มเทชะมัด เขาไม่อยากไปโรงเรียนสินะ
อืม เขารู้ว่าเทรซี่จะไม่ยอม ส่วนฉันมันคนใจอ่อน
- นายจะตอบไปว่าไง - ก็ให้เธอจัดการ เขาไปแน่
จงรู้จักตัวเอง
- แหวะมาก โคตรแหวะเลย ชั่วแท้ - ขอโทษที
- โอ๊ย กลิ่นมันโชยมา - ขอโทษ
บราโวเดลต้า 4-0 เรียกบราโวเดลต้า 5-5-0 ตอบด้วย
ได้ยิน ว่ามาเลยโจ
ยืนยัน 10-51 พร้อมบุกแล้ว เปลี่ยน
บราโวเดลต้า 5-0 เรียกบราโวเดลต้า 6-0
พร้อมจะบุกหรือยัง
- อืม เราพร้อม - ทราบแล้ว
- ลุยเลยโจ ไปกัน - ได้
อืม
ไปๆ
ตำรวจติดอาวุธ หมอบลงกับพื้น
- นี่มันอะไรเนี่ย - วางมือไว้ในจุดที่เรามองเห็น
- ฉันมีลูกสองคนอยู่ข้างบนนะ - เข้าไปชิดกำแพง
เดี๋ยวสิ ผมไม่ได้ทำอะไรผิด
ผมไม่ได้ทำอะไรเลย ผมว่าคุณมาผิดบ้านแล้ว
- คุณกำลังทำพลาดครั้งใหญ่ - ลูกๆ เราอยู่ข้างบน
- คุณจะไปไหน - เคลียร์
- พวกคุณมาหาอะไร - ทำไมใช้ปืน
- ผมไม่ได้ทำอะไรผิด - นี่ตำรวจ พบผู้ต้องสงสัย
- พ่อครับ - ชูมือขึ้น
- เขายังเป็นเด็กนะ - ชูมือขึ้นสิโว้ย
- อย่าขยับตัวอีก - พ่อ
- ลูกสาวผมอยู่ข้างใน - พ่อ
ผมสารวัตรสืบสวนบาสคอมบ์ ผมมีหมายค้นบ้านคุณ ลูกชายคุณอยู่ไหน
- ลูกชายคุณอยู่ไหน - อยู่ในห้องนอน
- หาตัวลูกชายผมไปทำไม - เขาอยู่ไหน
- แม่ - เขาเป็นแค่เด็กนะพวก
คุณมาผิดบ้านแล้ว
- โอเค - นี่
เจมี่ มิลเลอร์ ขณะนี้ 6:15 น. เธอถูกจับกุมฐานต้องสงสัยในคดีฆาตกรรม
หมายความว่าไง นี่ เขาไม่ได้ทำอะไรสักหน่อย
- คุณมิลเลอร์ - คุณเข้าใจผิดแล้ว
ผมจะจับคุณฐานขัดขวาง ช่วยหยุดได้แล้ว
- ขอร้อง - ต้องการตัวลูกผมไปทำไม
ฉันจะจับเธอฐานต้องสงสัยในคดีฆาตกรรม
เธอจะไม่พูดอะไรก็ได้ แต่มันอาจส่งผลเสียต่อการสู้คดี…
พ่อครับ ผมไม่ได้ทำอะไรผิด
ในชั้นศาลภายหลัง ทุกสิ่งที่เธอพูดอาจถูกใช้เป็นหลักฐาน
- พ่อ - เข้าใจไหม
- เธอเข้าใจไหม - พ่อ
- บอกเขาไปว่าเข้าใจ เจย์ - เธอเข้าใจไหม
- ก็ได้ ผมเข้าใจ - โอเค ดี
- พวกเขาทำอะไรเนี่ย - ช่วยลุกขึ้นมาช้าๆ
ในกระเป๋าไม่มีของ ที่ใช้ทำร้ายฉันหรือตัวเองได้ใช่ไหม
- ไม่มี - โอเค
เธออยากเปลี่ยนกางเกงไหม
- เปลี่ยนไหม - ครับ
- ให้ตามพ่อเธอมาให้ไหม - ดีครับ
อย่าขยับนะ
- ลดอาวุธได้ ลดอาวุธ - ลดอาวุธ
คุณมิลเลอร์ ขึ้นมาหน่อย เขาปัสสาวะรดกางเกง
- เอ๋ - มาช่วยเขาหน่อย ขอบคุณ
- ไม่เป็นไรนะลูก เจย์ - ขอขึ้นไปหน่อย
- เจย์ โอเคไหม - ลูกๆ ฉันคงขวัญเสีย
- รอตรงนี้ - ให้ฉันเจอลูกๆ นะ
- นี่ห้องผู้ปกครองเหรอ - ใช่
รอผมตรงนี้
ทุกหน่วย เรามีพาหนะติดอาวุธจอดอยู่ ทุกหน่วย
เรียบร้อยหรือยัง คุณมิลเลอร์ คุณต้องรีบได้แล้ว ขอบคุณ
เป็นไงบ้าง เรียบร้อยหรือยัง งั้นไปเลย
เธอไม่ต้องหารองเท้าหรอก ฉันเตรียมรองเท้าแตะไว้ให้แล้วข้างล่าง
ผมไปด้วยได้ไหม
ต้องรอให้เราไปก่อน แล้วคุณค่อยตามมา
- ไปหาแม่นะ ลูกจะไม่เป็นไร - ค่ะ
- โทษนะ นั่นคุณกำลังทำอะไร - ฉันกำลังหาหลักฐาน
นั่นมันผ้าที่ยังไม่ได้ซัก
ในนั้นไม่มีอะไรหรอก ไม่มีอะไรในนั้น เชื่อผมสิ
- เฮ่ย นี่ - ไม่เป็นไรหรอก
คุณนายมิลเลอร์ ถอยไป
- ฉันไม่ให้เขาไปคนเดียว - คุณนายครับ ห้ามออกไป
นี่คุณทำ… คุณกำลังทำลายบ้านผม
คุณหาอะไรอยู่กันแน่ บอกมาสิว่าคุณกำลังหาอะไร
นี่ แม่งเอ๊ย
- เอ็ดดี้ - บอกที มันเกิดอะไรขึ้น
- หยุดสักที - ฟังฉันนะ ฉันกำลังอธิบายกับภรรยาคุณ
ลูกชายคุณถูกจับกุมฐานต้องสงสัยในคดีฆาตกรรม
- เป็นไปไม่ได้ - เราจะพาเขาไปสถานี
สถานีที่ถนนเฮย์วู้ด รู้จักหรือเปล่า
รู้สิ ตรงหัวมุมนี่เอง
คุณอาจมีสิทธิ์ได้ค่าชดเชย สำหรับความเสียหายที่เราก่อ
ที่คุณพังประตูบ้านเราน่ะนะ
- กรอกเอกสารนี่ - ทำไมคุณต้องใช้ปืนกับเด็ก 13 ด้วย
- เขาแค่ 13 เอง - เข้าใจที่ฉันพูดหรือเปล่า
ใช่ไง แล้วคุณเข้าใจไหม มันไม่มีทางเป็นฝีมือเขาอยู่แล้ว
- เจอกันที่นั่นค่ะ - เขาถูกเอาปืนจ่อหน้าด้วย
- ขอให้สะใจแล้วกันนะ - พ่อ
- เขาเป็นเด็ก เป็นลูกชายผม เจย์ - ไม่
- ไม่เป็นไรนะลูก ไม่ต้องห่วงนะ - พ่อ
เจย์ พ่อกับแม่จะตามไป โอเคนะ
เจย์ อย่าพูดอะไรทั้งนั้น เข้าใจไหม
เจย์
- ออกรถ - ลูกจะไม่เป็นไร
- แม่งบ้าชัดๆ - ไปเถอะ
พ่อครับ
- เขาแค่ 13 เอง - พ่อ
- ศูนย์ นี่บราโวเดลต้า 5-0 - พ่อ
ว่ามาเลย บราโวเดลต้า 5-0
คุมตัวไว้แล้ว ราบรื่นดี ได้รับความร่วมมือ
รับทราบ
- ผมอยากเจอพ่อ - เจมี่
เจมี่
ฉันรู้ว่ามันยาก แต่เธอต้องสงบจิตใจไว้
- สงบจิตใจเอาไว้ก่อนนะ - ผมอยากเจอพ่อ
ผมอยากเจอพ่อ
ผมไม่ได้ทำอะไรผิด ผมไม่…
- นี่ๆ - ผมไม่ได้ทำอะไรเลย
เรื่องนั้นเดี๋ยวเราค่อยคุยกันตอนถึงสถานี
นี่ไม่ใช่ที่ที่เราจะมาพูดเรื่องแบบนั้นกัน โอเคนะ
เก็บไว้พูดตอนเราไปถึงที่นั่น ตอนนี้อย่าพูดอะไร
ทีนี้ฉันจะแนะนำอะไรหน่อย
เวลาถูกถาม ให้เธอขอทนาย
พอถึงสถานี เธอจะปรึกษาเรื่องนั้นกับพ่อแม่ก็ได้
การขอทนายไม่ได้ทำให้ดูมีพิรุธ
นี่ก็เพื่อผลประโยชน์สูงสุดของเธอเอง
เจมี่ นี่คือเดเร็ก
เดเร็กจะเป็นบุคคลรับผิดชอบของเธอ ในขั้นตอนของการจับกุม
สวัสดี เจมี่ ฉันมาจาก สำนักสังคมสงเคราะห์ดอนแคสเตอร์
ตอนไปถึงที่นั่น จนท.ควบคุมตัวจะถามว่า เธอจะให้เดเร็กทำหน้าที่ต่อ
หรือเธออยากให้คนอื่นเป็นแทน จะให้พ่อหรือแม่เธอเป็นก็ได้
เขาจะอยู่ด้วยตอนเธอถูกค้นตัว ตรวจเลือด
ตอนเธอคุยกับทนาย อะไรแบบนั้นแหละ
ไม่ว่าเธอจะเลือกยังไง มันก็ไม่ส่งผลต่อรูปคดี เข้าใจไหม
ผม…
โอเค เจมี่
- ผมไม่รู้ว่าผมควรจะ… - นี่ๆ พอได้แล้ว
- พอได้แล้ว - ใจเย็นก่อน
เพื่อผลประโยชน์ของเธอเอง โอเคไหม
นี่ก็เพื่อผลประโยชน์ของเธอ
คุณจะให้ผมใจเย็นได้ไงในเมื่อผมไม่…
มาเถอะ
แผนกควบคุมตัว
- นี่สารวัตรสืบสวนบาสคอมบ์ ควบคุมตัวหนึ่งคน - โอเค
เข้าไปเลย
โอเค ไปยืนตรงนั้น
ขอบคุณ
โอเคนะ
ไปยืนตรงเครื่องหมายหยุด เจมี่ ไปเร็ว
จ่า นี่เจมี่ มิลเลอร์
อายุ 13 ปี ถูกจับกุมเพราะต้องสงสัยในคดีฆาตกรรม
โอเค เจมี่
ฉันขอชื่อเต็มๆ ของเธอหน่อย
ผมไม่ได้ทำนะ
นั่นไม่เกี่ยวอะไรกับฉัน เจมี่ แค่ตอบคำถามของฉันมาก็พอ
เจมี่ เอ็ดเวิร์ด มิลเลอร์
เธอได้ฟังสิทธิ์ของเธอแล้วใช่ไหม เจมี่
อะไรนะ
เจ้าหน้าที่บอกแล้วใช่ไหมว่า เธอไม่จำเป็นต้องพูดอะไร
และทุกอย่างที่เธอพูดจะถูกนำมาใช้เป็นหลักฐาน
- ครับ - โอเค แล้วเธออยากได้ทนายไหม
ครับ
โอเค เธอมีทนายอยู่แล้ว หรืออยากให้ทางสถานีจัดหาให้ล่ะ
ผมไม่รู้ น่าจะไม่มีมั้งครับ คุณช่วยถามพ่อผมให้ที
โอเค เพราะเธอเป็นผู้เยาว์ จึงต้องมีผู้ใหญ่ที่รับผิดชอบคอยช่วยเหลือ
เธอจะเลือกให้พ่อหรือแม่ของเธอเป็น
- หรือจะให้เป็นหน้าที่เดเร็ก - เป็นพ่อผมแล้วกัน
- แน่ใจเหรอ เธอจะคิดก่อนก็ได้นะ - ผมอยากให้พ่อเป็น
โอเค งั้นเรื่องต่อไป เธอแข็งแรงดีหรือเปล่า
อะไรนะ
ตอนนี้เธอต้องทานยาตัวไหนอยู่หรือเปล่า เจมี่
เปล่า
โอเค แล้วเธอเป็นโรคเรื้อรังอะไรไหม
อย่างเช่นหอบหืด หรือมีอาการแพ้อะไรอย่างรุนแรง
ไม่มีครับ
โอเค แล้วเธอเคยพยายามฆ่าตัวตาย หรือทำร้ายตัวเองไหม
ไม่เคยครับ
- เช้านี้กินอะไรมาหรือยัง - ยัง
โอเค ขณะนี้เวลา 6:31 น. ฉันจะอนุมัติคำขอควบคุมตัวเธอ
เพื่อให้เจ้าหน้าที่สามารถเก็บหลักฐาน จากการสอบปากคำ
เกี่ยวกับความผิดที่เธอต้องสงสัย
เธอจะถูกควบคุมตัวไว้ที่สถานีเป็นเวลา 24 ชม.
จะมีเจ้าหน้าที่อิสระคอยตรวจสอบ การควบคุมตัวเธออย่างสม่ำเสมอ
ฉะนั้นเธอ ทนายของเธอ และผู้ใหญ่ที่รับผิดชอบ
สามารถร้องเรียนเรื่องการควบคุมตัว ในระหว่างการตรวจสอบได้
เธอเข้าใจดีแล้วใช่ไหม
- ครับ - โอเค ดีมาก
เอาล่ะ เราจะพาเธอไปที่ห้องขัง
ในนั้นจะมีแค่เธอคนเดียว เราจะหาอาหารเช้ามาให้
เหมือนเราจะมีคอร์นเฟลกอยู่ เธอกินได้ไหม เจมี่
ลูกโอเคไหม พวกเรามาแล้ว
- เรามาแล้ว - เรามาแล้ว ลูกรัก
ผมไปหาพวกเขาได้ไหม
เจมี่ เราต้องทำเอกสารตรงนี้ให้เสร็จ
ยิ่งเสร็จเร็วเท่าไร เราก็พาพ่อของเธอเข้ามาได้เร็วเท่านั้น
เอาล่ะ ไอ้หนู เธอกินคอร์นเฟลกได้ไหม เจมี่
ตั้งใจหน่อย เจมี่ เธอทำได้ดีแล้ว
ตรงนี้ใกล้จะเสร็จแล้ว เธอทำได้ดีมาก
เธอกินคอร์นเฟลกได้ใช่ไหม
- ครับ - โอเค
พอเธอกินมื้อเช้าเสร็จ เจมี่ จะมีพยาบาลเข้ามา
ถ้าเขาตัดสินว่าเธอแข็งแรงดี
เธอจะถูกพาไปถ่ายรูปและเก็บตัวอย่าง
จากนั้นเราจะพาทนายของเธอมาหา โอเคไหม
- ครับ - โอเค เก่งมาก
เอาล่ะ พลตำรวจโกรแกน ห้องขังหมายเลขหก
ครับ โอเค เธอตามฉันมานะ
เปิดประตูเดี๋ยวนี้เลยนะโว้ย
เดนเซล ไอ้ห่า แกกับฉันต้องตายกันไปข้าง
แกวอนส้นตีนใช่ไหม
เอาล่ะ เจมี่
นี่เป็นห้องขังแบบไม่มีส้วม
ถ้าเธออยากเข้าห้องน้ำก็บอกแล้วกัน
โอเคครับ
นั่นแหละแกเลย
เลิกมองฉันสักที หุบปากซะ อยากตายใช่ไหม
ว่าไง
เราต้องใช้เวลาตรวจสอบสักพัก ก่อนจะทำอะไรได้
ใช่ แต่คุณมีเวลาแค่ราวๆ สี่ชั่วโมง…
ประเด็นก็คือลองคิดว่า…
- ฉันรู้ - คุณและคุณนายมิลเลอร์ เป็นไงบ้าง
คงจะดีอยู่หรอก
ผมเข้าใจ ตอนนี้พวกคุณคงทุกข์ใจไม่น้อย
แต่ผมมีคำถามนิดหน่อยต้องถาม ได้ไหมครับ
เจมี่ร้องขอทนาย พวกคุณมีทนายประจำครอบครัวไหม
- ไม่ เราไม่มี - ไม่ค่ะ
โอเค งั้นเราจัดหาให้ได้
เรามีทนายที่ศาลตั้ง เราโทรหาเขาได้
อะไร คนของคุณเนี่ยนะ
พวกเขาไม่ได้ทำงานให้เรา หน้าที่พวกเขาคือปกป้องผลประโยชน์ของลูกคุณ
มันเป็นบริการที่เรามีให้ ไม่คิดค่าใช้จ่าย
ปกติของฟรีมันคุณภาพไม่ดีนัก จริงไหม
คุณมิลเลอร์ ที่คุณกังวล ผมเข้าใจดี
แต่จากประสบการณ์ผม พวกเขาเป็นทนายที่เก่งมาก ตามใจคุณนะ
- โอเค งั้นก็ตกลง - อืม
- โอเค - ขอบคุณ
- คุณโอเคไหม คุณนายมิลเลอร์ - ไม่
เมื่อกี้คุณทำตัวแบบนั้น แล้วตอนนี้มาทำตัวแบบนี้ได้ยังไง
คุณทำไปได้ไงกัน
คนของคุณเหวี่ยงฉันลงพื้น เหวี่ยงลูกสาวฉันลงพื้น
- หนูโอเค - ผมก็ไม่อยากให้พวกเขาทำ
พวกเขาควรบอกให้คุณหมอบลงไป เพื่อความปลอดภัยของคุณและพวกเขา
แต่ถ้าพวกเขาไม่ทำ คุณมีสิทธิ์เต็มที่ที่จะร้องเรียน
- ให้ผมเรียกใครมาให้ไหม - พวกเขาแค่บอกให้หมอบค่ะแม่
- โอเค - โอเค
ตามนั้นนะ
เรื่องสุดท้าย ถ้าคุณไม่พร้อมทำหน้าที่นี้ เราก็มีคนที่เหมาะสมอยู่
แต่เจมี่อยากให้คุณเป็นบุคคลรับผิดชอบของเขา
หมายถึงอะไรน่ะ
คุณจะอยู่ด้วยตอนเขาถูกสอบปากคำ ตอนที่พยาบาลเก็บตัวอย่างเลือด
อะไรแบบนั้นครับ
- คุณคิดยังไงครับ - โอเค ได้สิ ได้อยู่แล้ว
ทำไมเขาถึงเลือกคุณนะ
- เขาไม่ถูกโรคกับเข็ม เขาคง… - โอเค เขาไม่เป็นไรหรอก
- ไม่ต้องห่วง - เขาจะไม่เป็นไร
คุณมิลเลอร์ แต่ผมต้องบอกก่อน
ถ้าลูกชายคุณเคยยอมรับกับคุณ ในเรื่องที่เกี่ยวกับคดีนี้
หรือเหตุการณ์อะไรที่นำมาสู่คดีนี้ คุณก็ทำหน้าที่นี้ไม่ได้
- เขาไม่ได้พูดอะไรเลย - ที่ผมบอกก็เพราะมันอาจส่งผลเสียต่อรูปคดี
เชื่อเถอะ คุณเข้าใจผิด เขาไม่ได้ทำอะไร
เขาไม่ได้บอกอะไรเรา เขาไม่ได้ทำอะไร
โอเค
เอาล่ะ นี่ เรามีเครื่องทำกาแฟ
อีกสักพักพยาบาลจะมา โอเคนะ เดี๋ยวจะมีคนมาหาพวกคุณ
คุณดื่มได้ เชิญตามสบาย
แค่…
- เดี๋ยวเจอกัน - ขอบคุณ
- คุณอยากดื่มกาแฟไหม - ไม่เป็นไร
อย่าเพิ่งบอกเรื่องนี้กับใครนะ
พวกเราเองก็ยังไม่รู้อะไรเลย
ฉันกำลังส่งข้อความขอให้ซูซี่ช่วยเฝ้าบ้านให้
เผื่อคุณลืม บ้านเราไม่มีประตูแล้ว
- อืม บางทีลูกน่าจะกลับบ้าน - นั่นสิ
กลับไปทำอะไรล่ะคะ หนูไม่ไปหรอก ไม่เอา
หนู…
บอกเธอด้วยว่าไม่ต้องเก็บกวาดบ้าน
บอกให้เธอถ่ายรูปไว้เยอะๆ เราจะได้เอามากรอกเอกสารนั่น
โอเค ความคิดเข้าท่า
แม่คะ เรื่องมันจะเป็นยังไง
ไม่มีอะไรหรอกลูก มันก็แค่เรื่องเข้าใจผิด
ในทีวีก็มีให้เห็นตลอด แค่เรื่องเข้าใจผิด
เธอบอกว่าเขาถูกจับในข้อหาฆาตกรรม
- แต่เขาไม่ได้ทำอะไรสักหน่อย - ก็ต้องแน่อยู่แล้ว
- เขาต้องไม่ได้ทำอยู่แล้ว - ตำรวจเข้าใจผิด
เข้าใจผิดชัดๆ เห็นอยู่ว่าเขาเข้าใจผิด
ขอโทษนะครับ ขอโทษที คุณคือคนที่ไปบ้านเราใช่ไหม
- ค่ะ - พวกเราจะได้เจอลูกชายเมื่อไหร่
อีกไม่นานค่ะ คุณมิลเลอร์ โอเคนะ
- อรุณสวัสดิ์ จ่า - ว่าไง
- ก็ดี คุณล่ะ - ดี
- อรุณสวัสดิ์ แครอล - อรุณสวัสดิ์ เป็นไง
ดี ว่าไง
ว่าไง
อรุณสวัสดิ์ทุกคน
- ไง - อรุณสวัสดิ์
ให้ตาย ตอนนี้คงอยากสูบบุหรี่มากเลยล่ะสิ
- อย่ายั่วฉัน - แม่งเอ๊ย
ชั้นบนได้ติดต่อมาแล้วหรือยัง
มีแค่ฝ่ายสื่อสารถามว่าจะบอกอะไรกับสื่อตอนไหน
หัวหน้าสารวัตรสืบสวนยังเงียบ
เธอกังวลเรื่องคนพ่อไหม
คนพ่อเหรอ
ไม่ ฉันไม่กังวลเรื่องคนพ่อ ทำไม นายจะพูดอะไรกันแน่
ไม่รู้สิ
แต่เมื่อก่อนฉันเคยทำคดีหนึ่ง
คดีเด็กหนุ่ม
จะพูดงี้แล้วกัน
หลายเดือนเลยก่อนเราจะรู้ว่า พ่อของเขาทำอะไรกับเขา เพราะงั้น…
- เหมือนจะไม่มีอะไรแบบนั้นนะ - อืม ก็จริงของเธอ
ก็จริง
ให้ตาย
นิติเวชล่ะ ตกลงเป็นไง เราได้อะไรบ้าง
คิดว่าพวกเขาจะได้คำตอบแล้วหรือไง
พวกเขาน่าจะตรวจสอบบ้านไปเยอะแล้ว รองเท้าล่ะ อะไรที่อาจเป็นอาวุธ
เดี๋ยวฉันจะถามให้เลย
แล้วที่บรันต์วู้ดล่ะ พวกเขาส่งแฟ้มมาหรือยัง
คงยังไม่มีใครไปโรงเรียนหรอก นี่ยังเช้าอยู่
- เราเข้าดูโทรศัพท์เขาได้ไหม - ไม่ได้ มันล็อก
- เราขอรหัสเขาได้ไหม - ต้องรอให้ประเมินเสร็จก่อน
- และเธอมาสาย - ใช่เลย อืม
- อยากทวนแผนอีกรอบไหม - จะทวนก็ได้นะ
- แต่พูดตรงๆ ฉันว่าไม่จำเป็น - โอเค ฉันเข้าใจแล้ว
- นายไปกินแอปเปิ้ลซะไป - ฉันจะไปเดินเล่นหน่อย แล้วเจอกัน
- ผมกำลังดูเอกสารบันทึกการส่งตัวครับ - โอเค
ขั้นตอนหลังยื่นฟ้อง เขาเป็นผู้เยาว์
ทางสภาต้องตัดสินว่า จะย้ายเขาไปอยู่ที่ไหนได้บ้าง
อ้าว สวัสดี ดีจริงๆ ที่คุณมาช่วย
แม่งล้อเล่นหรือไง รู้ไหมว่านี่มันกี่โมง ไอ้เปรต
- ตกลงนี่นายกำลังถามอะไรฉัน - ผมอยากให้มีการประเมินความเสี่ยง
ข้อหาของเขาคือฆ่าคนตายด้วยมีดทำครัวนะ
งั้นเราจะเอาเขาไปขังที่ไหน
ถึงเวลาค่อยคิดแล้วกัน ตกลงไหม
- โอเคครับ ก็ดี - โอเค เยี่ยม
ให้ตาย
ไง ตอนนี้สะดวกคุยไหม
อ้อ ขอโทษที ผมรู้ว่ามันยังเช้าอยู่
อาบน้ำสินะ โอเค
ว่าแต่อดัมไปโรงเรียนหรือยัง
เขาจะไปใช่ไหม
เขาส่งข้อความหาผมไม่หยุด
ผมบอกมิชาว่าที่เขาส่งหาผม เพราะเขารู้ว่าผมมันขี้ใจอ่อน
ใช่ เธอทำแล้ว
ยังไงก็ตาม ผมแค่…
ผมแค่คิดว่าควรโทรมาทักทายหน่อย
อืม ผมไม่เป็นไร
นี่ ผมต้องวางแล้วล่ะ
เหมือนกันนะ เดี๋ยวเจอกัน บาย
- ได้มาแล้วครับ - ดี
ครับ
แพ้อะไรบ้างไหม
แพ้เพนิซิลลิน…
- โทษที - ไม่เป็นไร ขอบคุณ
โทษที ขอบคุณ
โอเค เจมี่ ขออีกสองสามคำถามแล้วกันนะ
เธอบอกได้ไหมว่าการถูกจับกุมแปลว่าอะไร
การต้องมาอยู่ที่นี่ไง
มีคำตอบที่ดีกว่านั้นไหม
ตอบคำถามสิลูก
แปลว่าตำรวจคิดว่าผมทำเรื่องบางอย่าง
และจะขังผมไว้จนกว่าจะรู้ว่าผมทำจริงหรือเปล่า
ตอบได้ดี
แล้วบอกได้ไหมว่าทำไมเธออาจต้องพึ่งทนาย
ผมจะได้ไม่ถูกหลอกให้พูดอะไรไม่เข้าท่า
นั่นก็เป็นคำตอบที่ดี
เอาล่ะ เจมี่ ฉันคิดว่าเธอเป็นเด็กฉลาด
ไม่ได้มีจุดเปราะบางที่จำเป็นต้องให้ตำรวจทราบ
มีอะไรจะถามฉันไหม
ไม่ครับ ไม่น่าจะมี
มันไม่ดีหรือเปล่า
ไม่หรอก ไม่มีก็ไม่เป็นไร
- ฉันจะให้เวลาคุณสักแป๊บ - ขอบคุณ
โอเค
กินคอร์นเฟลกเถอะลูก
ผมไม่อยากกิน
กินคอร์นเฟลกสิ ลูกต้องกินอะไรหน่อย
ผมไม่ได้ทำอะไรผิด ผมแค่…
ผมแค่อยาก… ผมอยากกลับบ้าน ผมไม่ได้ทำอะไร
พ่อเชื่อใช่ไหมว่าผมไม่ได้ทำอะไร
แหงสิ ต้องเชื่ออยู่แล้ว
ลูกเป็นลูกชายพ่อ
จริงไหม
ขอโทษค่ะ คุณมิลเลอร์ ฉันต้องขอให้คุณออกไปก่อนนะคะ
ขอโทษด้วย
- กินคอร์นเฟลกนะ - ครับ
กินคอร์นเฟลกซะ ลูกจำเป็นต้องกินให้มีแรง
เอาล่ะ คุณมิลเลอร์ ผมจะพากลับห้องพักญาติ
พ่อ
- แม่งเอ๊ย - ไอ้ห่า…
เขาต้องอยู่ที่นี่นานแค่ไหน
เสียใจด้วย ตอนนี้ผมตอบอะไรไม่ได้ครับ
- พอจะเดาได้ไหม - นี่
เขาฉลาดมากเลยล่ะ
ตอนนี้ไม่ได้ใช้ยาอะไรอยู่ ไม่มีประวัติทางการแพทย์ที่เกี่ยวข้อง
- เกลียดคดีเยาวชนเป็นบ้า - ไม่มีใครชอบหรอก
อรุณสวัสดิ์ จ่า
- อรุณสวัสดิ์ - เจมี่ มิลเลอร์
อ้อ โอเค พ่อแม่เด็กอยู่ในห้องพักญาติ ส่วนเด็กอยู่ในห้องขัง
คุณคงไปหาพ่อแม่ก่อนสินะ
- ครับ - คุณรู้ทางใช่ไหม
- รู้ครับ - โอเค
- มันจำเป็นต้องตรวจสอบ - อรุณสวัสดิ์
- เปิดประตูให้ผมหน่อยสิ - ได้เลย
- คุยกับเขาอีกครั้ง - อ้อ ค่ะ
- เชิญเลย - ขอบคุณ
ฉันเห็นคุณคุยโทรศัพท์
ขอโทษที่รบกวน คุณและคุณนายมิลเลอร์
ผมพอล บาร์โลว์ จากสตอรีย์แอนด์เฟรนช์
- ผมได้รับมอบหมายให้ทำคดีเจมี่ - โอเคครับ
คุณบอกเราได้ไหมว่ามันเกิดอะไรขึ้น
ครับ คุณนั่งก่อนเถอะ เราจะได้มาดูอะไรกันนิดหน่อย
เดี๋ยวมันจะเป็นแบบนี้
เจ้าหน้าที่จับกุมจะสรุปรายละเอียด ของคดีให้ผมฟัง
และผมจะได้ทราบถึงสิ่งที่เกิดขึ้น หลังจากเจมี่ถูกจับกุม โอเคไหม
แล้วคุณจะร้องเรียน เรื่องการปฏิบัติที่ได้รับหรือเปล่า
ค่ะ พวกเขาพังบ้านเรา
พวกเขามีปืน พวกเขาพังประตูเข้ามา
- โอเค - บ้านเราถูกพังยับ
เวลามีคนถูกฆ่าอย่างโหดเหี้ยม พวกเขาจะทำแบบนั้นครับ
ส่วนเรื่องความรุนแรงมันสมสัดส่วนไหม เราจะมาดูกันทีหลัง
โอเค ทีนี้เรื่องที่สำคัญกว่า เจมี่เป็นไงบ้าง
เขาขอให้ผมรับหน้าที่… เรียกว่าอะไรแล้วนะ
บุคคลผู้รับผิดชอบ
- บุคคลผู้รับผิดชอบ - ครับ ดีแล้วล่ะ
โดยรวมแล้วมันดีกว่า ถ้าเขามีพ่อหรือแม่อยู่ด้วยสักคน
คุณจะได้ช่วยให้เขาใจเย็น ระหว่างที่เราพยายามแก้ปัญหา
เขา…
ผมเพิ่งเจอเขามา พูดตามตรง เขาดูไม่ดีเท่าไร
ผมไม่โทษเขาหรอก เป็นผมก็คงไม่ไหว
บอกตามตรง ตอนนี้ผมคงพูดอะไร ที่ช่วยให้สถานการณ์ดีขึ้นไม่ได้
ผมดูออกว่าพวกคุณกำลังช็อก นั่นเป็นเรื่องที่เข้าใจได้
แต่ผมจะทำเต็มที่เพื่อพวกคุณ โอเคไหม
ผมจะไปฟังสรุป พวกคุณรอผมอยู่ที่นี่ก่อน
แล้วอีกสักครู่จะมีคนมาอยู่ด้วย โอเคนะ
- ขอบคุณค่ะ - ไม่เป็นไร
ขอบคุณมาก
- ยินดีครับ - ขอบคุณ
ไม่เป็นไรหรอก
- โทษที - ไม่เป็นไร
ไม่เป็นไร
ขอบคุณอีกครั้ง
- ผมขอ… - น่าจะอยู่ตรงสุดโถง
- ห้องเดิมใช่ไหม อืม - ใช่
- เชิญเลย - ขอบคุณ
อรุณสวัสดิ์
- อรุณสวัสดิ์ - พอล
- เอาไป - ขอบคุณ
โอเค เรื่องเป็นยังไง
เหตุการณ์เกิดขึ้นเมื่อ 22:13 น.เมื่อคืน
เราเข้าจับกุม… เมื่อราวๆ 25 นาทีที่แล้ว
งั้นก็ไวที่สุดตั้งแต่ผมทำงานมาเลย
- เห็นว่าคุณทำบ้านเละเทะเลยนี่ - ใช่ เรื่องนั้นขอโทษด้วย
คดีฆาตกรรม พวกคุณคงอยากพ่วง ข้อหาพกอาวุธและข่มขู่ด้วยสินะ
อืม
- ผมขอทราบเกี่ยวกับเหยื่อได้ไหม - เดี๋ยวก็ได้ทราบ
โอเค
แล้วคุณปิดข่าวหรือเปล่า เพราะผมไม่เห็นข่าว…
เรายังตามหาญาติเขาอยู่ พ่อเขาน่ะ
โอเค
- ได้แจ้งสิทธิ์ที่จะไม่พูดแล้วใช่ไหม - ใช่
- เขาเข้าใจความหมายใช่ไหม - ใช่
- เขาได้กินอะไรหรือยัง - ให้โอกาสเขากินแล้ว
- ประเมินล่ะ - เรียบร้อย เขาแข็งแรงดี
- ค้นตัวล่ะ - เรารอคุณอยู่
- ได้ยินงี้ก็ดีใจ คุณจะเก็บเลือดด้วยสินะ - ใช่ แขนเขามีรอยข่วน
มีรอยเลือดในที่เกิดเหตุ เรามีเหตุผลให้ทำ
- ผมไม่ได้ติดใจสงสัย - โอเค
มีการสืบสวนอะไรอย่างอื่นอีกไหม
- กับผู้ต้องสงสัยก็ไม่มี - แล้วมีอะไรที่ผมต้องรู้อีกไหม
ตอนนี้เราไม่มีอะไรจะบอกคุณอีก
- ผู้ตายถูกประกาศว่าเสียชีวิตที่ไหน - ในที่เกิดเหตุ
มีแผลหลายแผล ในนี้มีบอก
บุคคลผู้รับผิดชอบคือพ่อของเขาสินะ
ถูกต้อง
เขาโอเคไหม
- คิดว่านะ - เจมี่มีท่าทียังไงตอนอยู่กับพ่อ
- ไม่รู้สิ - ปกติดี
- พร้อมจะเก็บตัวอย่างแล้ว - จ่า
- ผมได้รู้แค่นี้เองเหรอ - ใช่ คุณได้รู้แค่นี้แหละ
โอเค เก็บตัวอย่างก่อนแล้วคุยกัน
- ผมอยากไปดูเด็กคนนี้ก่อน - พอล อย่าคึกเกินไป
- ผมไม่ได้คึก - มันทำให้คุณดูเหมือนไอ้งั่ง
- สารวัตรสืบสวนบาสคอมบ์ ขออีกคำถาม - อะไร
- ผมขอเวลาแค่สองนาที - ว่ามา
ครูจากสถาบันบรันต์วู้ดมาแล้วครับผม
- ได้ เดี๋ยวไป - ใช้เวลาไม่นาน
งั้นตามผมมา
คุณมิลเลอร์ช่วยมานี่หน่อยครับ
สวัสดีครับ เราอยากให้คุณอยู่ที่ห้องพยาบาล
แค่ตอนที่ลูกชายคุณถูกเก็บตัวอย่างน่ะ
โอเค เดี๋ยวผมจะรีบไปรีบมา
เฝ้าเขาตอนถูกเจาะเลือดด้วยนะ เอ็ดดี้
ตามผมมาครับ
คุณรออยู่ในนี้นะครับ อีกแป๊บหนึ่งลูกชายคุณจะมา
- ฝากด้วยนะ - ได้
- ในนี้อุ่นจังเลย - อุ่นมากค่ะ
- ให้เอาแจ็กเก็ตไปแขวนให้ไหม - ไม่เป็นไรครับ ขอบคุณ
พลตำรวจโกรแกนกับพ่อของเธอจะอยู่ในห้องด้วย
ไง เจมี่
เอาล่ะ ที่เราจะทำตอนนี้ก็คือถ่ายรูป
จากนั้นเราจะเก็บตัวอย่าง แล้วก็ค้นตัวเธอ โอเคนะ
- โอเคครับ - โอเค
งั้นเธอมาที่เก้าอี้ตัวนี้เลย
หันหน้าหากล้องที่กำแพงเพื่อถ่ายรูป
แฟลชจะจ้านิดหน่อย โอเคนะ
ดีมาก ทีนี้ก็หันด้านข้าง
แล้วก็อีกข้าง
ดีมาก เสร็จแล้วล่ะ
เจมี่ ขอคุยด้วยแป๊บนะ ฉันชื่อพอล บาร์โลว์
มาจากสำนักงานทนายชื่อสตอรีย์แอนด์เฟรนช์
- ฉันคือที่ปรึกษาของเธอในวันนี้ เข้าใจนะ - โอเคครับ
เดี๋ยวค่อยคุย ฉันแค่ไม่อยากให้เธอสงสัยว่า คนแปลกหน้าคนนี้เป็นใคร
เจมี่ เธอช่วยมายืนตรงนี้ทีสิจ๊ะ
ฉันขอเก็บตัวอย่างในช่องปากเธอแป๊บหนึ่ง
- ครับ - ขอโทษครับ ผมจะปิดประตู
อ้าปากกว้างๆ นะ
แล้วก็อีกข้าง
เรียบร้อยจ้ะ
เอาล่ะ แล้วก็มาตรงนี้นะ เราจะเก็บรอยนิ้วมือ
ใช้นิ้วโป้งด้านขวานะ
กดลงตรงนี้ แล้วไฟสีแดงจะสว่างขึ้นมา
ขอบคุณ ต่อไปก็นิ้วชี้
ดีมาก แล้วก็นิ้วกลาง
ดีมาก ทีนี้นิ้วนาง
หมายถึงนิ้วนั้นน่ะ
ขอบคุณ ต่อไปก็นิ้วก้อย
ขอบคุณมาก โอเค ทีนี้ก็มืออีกข้าง นิ้วโป้งซ้าย
นั่นแหละ ขอบคุณ
ทีนี้นิ้วชี้
ใช่
แล้วก็นิ้วกลาง
ขอบคุณ ทีนี้นิ้วนาง
นั่นแหละ ขอบคุณ
ทีนี้ก็นิ้วก้อย นิ้วสุดท้าย
ดีมาก ขอบคุณ
เรียบร้อยแล้ว
เอาล่ะ เจมี่ ทีนี้เราต้องการรหัสผ่าน
สำหรับเข้าดูโทรศัพท์ของเธอ
เธอไม่จำเป็นต้องให้ก็ได้ เจมี่
ไม่
ไม่ครับ
โอเค เอริก้า
จ้ะ เจมี่ เธอช่วยขึ้นไปนั่งบนเตียงทีสิจ๊ะ
ฉันจะขอเจาะเลือดเธอหน่อยน่ะ
- ผมไม่ชอบเข็มครับ - เขาไม่ถูกกับเข็ม
เจมี่ ฉันต้องขอเตือนนะ ถ้าปฏิเสธ มันอาจส่งผลเสียต่อการสู้คดี
เขาพูดถูกแล้วล่ะ
คุณยินยอมให้ลูกชายเก็บตัวอย่างไหม คุณมิลเลอร์
ลูกจะไม่เป็นไรใช่ไหม
ผมไม่รู้
เธอไม่เป็นไรหรอก เดี๋ยวเดียวก็เสร็จ ฉันสัญญา ฉันจะทำให้เร็วที่สุด
- โอเค - นะ
ลูกมองพ่อไว้แล้วกัน
- มองพ่อเธอไว้ นั่งนี่เลย - มองพ่อเอาไว้นะ
- ฉันจะเอานี่รัดแขนเธอไว้ - ลูกจะไม่เป็นไร
เธอจะรู้สึกแน่นๆ นิดหน่อย
มัน… มันจะ…
มองพ่อเธอเอาไว้ อยู่นิ่งๆ นะจ๊ะ
มันจะเจ็บนิดๆ เหมือนมดกัด
- มองพ่อสิ - มองพ่อเธอไว้
สู้หน่อย ไม่เป็นไรหรอก
- ใกล้เสร็จแล้ว - ไม่ต้องกลัวนะ
ใกล้แล้ว มองพ่อเธอไว้
เสร็จยังครับ
- จ้ะ - แค่นี้เอง
- เสร็จแล้วล่ะ - เก่งมาก เห็นไหม
- คนเก่ง - โอเค
เอานิ้วกดไว้สักสองสามนาทีนะจ๊ะ
- เก่งมาก - เยี่ยมมาก
เก่งมาก ต้องแบบนี้สิ เรียบร้อยแล้ว
โอเค
ทีนี้ฉันจะขอให้เธอถอดเสื้อผ้าออก
- ถอดหมดเลยเหรอ - ต้องถอดเสื้อค้นตัวน่ะ
- จำเป็นด้วยเหรอ - เกรงว่าจะใช่
เรื่องนี้ผมว่าไม่ดีมั้ง
มันมีโอกาสที่เขาอาจปกปิดบางอย่าง บนร่างกายหรือรอบๆ ร่างกายไว้
เมื่อกี้นี้เขาฉี่รดกางเกง เขาเลยเปลี่ยนกางเกงใน…
ผมเข้าใจ คุณมิลเลอร์
- เขาเปลี่ยนกางเกงยีนส์ - คุณมิลเลอร์ ผมเข้าใจ
แต่ข้อหาของเขามันร้ายแรง
ผมเจอรอยถลอกที่แขนซ้ายของเขา
เราต้องแน่ใจว่าเขาไม่มีแผลอื่น หรือรอยช้ำที่เราจำเป็นจะต้องรู้ไว้
แต่ผมว่านี่มันก็ร้ายแรงเหมือนกัน
คุณจะรู้สึกยังไงถ้าตอนอายุ 13 มีผู้ชายสองคนมาจ้องของลับของคุณ
แต่ผมไม่ได้เป็นผู้ต้องสงสัย
นั่นไงล่ะ ต้องสงสัย เขายังไม่ได้ถูกตัดสินว่าผิด เขาเป็นผู้ต้องสงสัย
- คุณทำอะไรไม่ได้เลยหรือไง - ขอโทษครับ พวกเขามีสิทธิ์ตามกฎหมาย
คุณมิลเลอร์ ผมสัญญา ผมจะทำอย่างระมัดระวัง
ผมไม่รู้อะไรเกี่ยวกับคุณสักอย่าง
- คุณมิลเลอร์ เราจำเป็นต้องให้ความร่วมมือ - แต่นั่นลูกชายผม เขาแค่ 13
- นั่นแหละ เขาแค่ 13 - คุณมิลเลอร์
- เราไม่ให้รหัสผ่านได้ แต่เรื่องนี้… - ขั้นตอนมันเป็นแบบนี้
- พ่อ - เขาแค่ 13
- มันจะดีต่อการสู้คดีของเจมี่ - ไม่เป็นไร
- ลูกโอเคเหรอ - ผมไม่ถือ
งั้นเจมี่ ฉันจะขอให้เธอถอดเสื้อผ้าออก
ฉันจะตรวจดูร่างกายเธอ
ส่วนพลตำรวจโกรแกนจะคอยจับตาดูฉันไว้
เธอวางเสื้อผ้าไว้ที่ด้านข้างเลย
ช่วยหันหน้ามาทางฉันหน่อยนะ โอเค
ยกแขนขึ้นให้ที
เรียบร้อย
ทีนี้ก็หันไปด้านข้าง
แล้วก็หันหน้าเข้ากำแพงที่ด้านหลัง
โอเค
เอาแขนลงได้แล้ว แล้วหันหน้ามาหาฉันอีกครั้ง
โอเค ทีนี้เธอช่วยยกองคชาตขึ้นหน่อย
ฉันจะเช็กว่าเธอมีแผลป้องกันตัวที่ถุงอัณฑะไหม
ไม่มี โอเค
เอาล่ะ เรียบร้อยแล้ว
ทีนี้ฉันจะให้เธอใส่ชุดนี้นะ
เราจะเอาชุดของเธอใส่เข้าไปในถุงนี่
- ขอบใจ - เอาไปทำไม
- คุณจะเอาไปทำอะไร - มันจะถูกใช้เป็นหลักฐาน
- ลูกโอเคไหม ไม่เป็นไรนะ - ครับ
แน่ใจใช่ไหม โอเค เก่งมาก
เราเสร็จเรื่องตรงนี้หรือยัง ขอผมใช้ห้องคุยกับลูกความได้ไหม
- ได้สิ - ขอบคุณ
ห้องข้างๆ ตามผมมาเลย
- ขอบคุณ - ไม่เป็นไร เรื่องเล็กค่ะ
- ห้องนี้ มีเก้าอี้อยู่ - ขอบคุณ
เจมี่ ไปนั่งที่อีกฟากของโต๊ะนะ ส่วนคุณพ่อจะนั่งข้างๆ ก็ได้
เมื่อกี้มัน…
ผมยินดีที่จะบอกว่าขั้นตอนที่แย่ที่สุดผ่านไปแล้ว
ฉันว่าเธอรับมือกับมันได้ดีสุดๆ เลย เจมี่
เธอชอบเรียนวิชาอะไรที่สุด เจมี่
มันสำคัญตรงไหน
ตามใจฉันหน่อย
ประวัติศาสตร์
ทำไมล่ะ
เพราะผมชอบเรื่องเล่า
แล้วประวัติศาสตร์ช่วงไหนที่เธอชอบ
เรากำลังเรียนเรื่องการปฏิวัติอุตสาหกรรม
จริงเหรอ โอเค
แล้วเธอชอบใครที่มีบทบาท ในการปฏิวัติอุตสาหกรรม
รู้จักบรูเนลไหม
รู้จักสิ
ผมชอบเขา
ทำไมล่ะ
เพราะเขาทำสิ่งที่ไม่มีใครทำ
เรือ รถไฟ ทุกอย่าง เขาสร้างมัน
ใช่เลย
ลูกคุณฉลาดนะ
เอาล่ะ ฉันไม่ได้มาที่นี่เพื่อถามเธอว่า เธอก่อความผิดจริงหรือเปล่า
- ผมเปล่า - เขาเปล่า ไม่มีทางอยู่แล้ว
หน้าที่ฉัน และหน้าที่ของพ่อเธอ
คือการปกป้องเธอไม่ว่าเมื่อคืนจะเกิดอะไรขึ้น
พวกตำรวจพยายามสืบอยู่ว่ามันเกิดอะไร
แต่พวกเขาไม่ได้มีหน้าที่ปกป้องเธอ
พวกเขาเชื่อว่าเธอมีความผิดบางอย่าง เราถึงได้มาอยู่ที่นี่กัน เข้าใจใช่ไหม
ทีนี้ที่ฉันอยากให้เธอทำคือพูดว่า "ไม่มีความเห็น"
โอเคไหม นั่นแหละ แค่ "ไม่มีความเห็น"
กับทุกคำถามเหรอ
ไม่ ไม่ใช่กับทุกคำถาม แบบนั้นไม่สวยแน่
เอาแค่กับคำถามเกี่ยวกับเหตุการณ์เมื่อคืน
คิดว่าเธอจะแยกแยะได้ไหมว่า คำถามไหนที่ควรตอบ
และคำถามไหนที่ไม่ควร
ผมไม่รู้
เธอชื่อเจมี่ใช่ไหม
ครับ
แล้ว… เมื่อคืนเธออยู่ที่ไหน เจมี่
ไม่มีความเห็น
นั่นแหละ
เมื่อไหร่ก็ตามที่ไม่แน่ใจหรือรู้สึก 50-50 ให้ตอบว่า "ไม่มีความเห็น"
ถ้าฉันคิดว่าเธอควรตอบ ฉันก็จะแนะนำ
แต่เธอเป็นเด็กฉลาด ฉันว่าเธอคงไม่เป็นไรอยู่แล้ว
ฉันจะอยู่ด้วย พ่อเธอก็จะอยู่ด้วย ฉันไม่กลัวที่จะพูดแทนเธอ
และถ้าพ่อเธออยากพูดเมื่อไหร่ เขาก็พูดได้
ผมพูดได้เหรอ
ได้สิครับ คุณพูดได้แน่นอน
ผมไม่ได้ทำอะไรผิด
แบบนั้นเรื่องมันก็ง่าย จริงไหม
ทีนี้ผมจะ… ผมจะขอตัวสักครู่
ผมจะไปดูว่าพวกนั้นเตรียมการสอบปากคำถึงไหน
พวกคุณอยู่ที่นี่นะ ช่วยอดทนให้ผมหน่อย แล้วเดี๋ยวผมกลับมา
ลูกรอแป๊บหนึ่งนะ พ่อขอเวลาแป๊บหนึ่ง
- ขอโทษนะ - ครับ
ผมไม่รู้เลยสักนิดว่าผมกำลังทำอะไรอยู่
ผมไม่… ผมต้องพูดอะไร
คุณแค่… คุณต้องไม่ตอบแทนเขา
แค่เป็นตัวเอง
พวกเขารู้ว่าคุณเป็นพ่อ เราก็รู้ คุณจะค่อยๆ ใคร่ครวญก็ไม่ผิด
จะช็อกก็ไม่ผิด มันไม่ผิดที่คุณจะทำตัวสมเป็นมนุษย์
- โอเคไหม - ครับ คือเรื่องนี้มันไม่ปกติ
- คุณเข้าใจผมใช่ไหม - ครับ
- ผมไม่เคยเข้าสถานีตำรวจด้วยซ้ำ - คุณจะไม่เป็นไร
เพื่อลูกชาย ผมไม่อยากทำพลาด คุณเข้าใจใช่ไหม
คุณไม่เป็นไรแน่
ผมกลัวเป็นบ้าเลย
- ผมเข้าใจ - เขาเป็นเด็กดี เนอะ
ผมเองก็เป็นพ่อที่ดี คุณเข้าใจผมนะ
เขาเป็นเด็กดีจริงๆ คุณก็พูดเอง คุณบอกว่าเขาฉลาดด้วยซ้ำ
- ใช่ครับ - คุณเข้าใจนะ
เรื่องนั้นผมเข้าใจ แต่…
ตอนนี้เราอยู่ที่นี่แล้ว และเรามีเรื่องนี้ต้องจัดการ
และผมคิดว่าตำรวจน่าจะมีหลักฐานที่แน่นหนาน่าดู
ไม่งั้นพวกเขาคงไม่กล้า ขอเก็บตัวอย่างเลือดหรือพังประตูบ้าน
ผมไม่รู้ว่าหลักฐานนั้นคืออะไร
แต่ผมแน่ใจว่าอีกไม่ช้าเราจะได้รู้ โอเคไหม
ตอนนี้คุณทำได้ดีที่สุดก็คือเชิดหน้าเข้าไว้
เป็นพ่อที่ดี
และทนรับมันให้ได้
ครับ
พวกเขากำลังเตรียมการสอบปากคำ ผมขอเวลาดูเอกสารแป๊บ
คุณไปนั่งอยู่กับเขาหน่อย ทำได้หรือเปล่า
- แป๊บเดียวเดี๋ยวผมมา - โอเค
- ผมทำได้ - คุณจะไม่เป็นไร
โอเค
- โอเค - ขอบคุณ
ถ้ามีอะไร ผมอยู่ข้างนอกนะ
ลูกโอเคไหม
ครับ
มองพ่อสิ
มองพ่อ
พ่อจะถามลูกแค่ครั้งเดียว โอเคนะ
และไม่ว่ามันเกิดอะไรขึ้นก็ตาม ไม่ว่าลูกจะทำจริงๆ หรือไม่ได้ทำ
พ่ออยากให้ลูกบอกความจริงพ่อ
ลูกทำหรือเปล่า
เปล่า
สาบานนะ
ผมสาบาน
ดี โอเค
โอเค งั้นเดี๋ยวทุกอย่างก็จะคลี่คลาย เนอะ
ครับ
- พวกเขาพร้อมแล้ว - ครับ เราก็พร้อมแล้ว
- ไม่ต้องกังวล เจมี่ - พร้อมนะ
มาเถอะ
ลูกไม่เป็นไรหรอก ไปกัน
คุณโอเคนะ ทีนี้ก่อนจะเข้าไป เจมี่ มาทวนสิ่งที่เราคุยกันไว้อีกที
ถ้าเธอไม่แน่ใจ ให้หันมาหาฉัน แล้วก็อย่าลืม "ไม่มีความเห็น"
พ่อของเธอจะอยู่ข้างๆ เธอ จนสิ้นสุดการสอบปากคำ
โอเคนะ โอเค
- ไง - สวัสดีอีกครั้ง
เข้ามาเลย
ไงเจมี่ เราจะให้เธอนั่งตรงนี้
คุณพ่อจะนั่งข้างๆ ก็ได้ ส่วนพอล คุณไปลากเก้าอี้ตรงโน้นมาสิ
ได้
ขอบอกให้รู้ไว้ก่อน การสอบปากคำนี้จะถูกบันทึกทั้งภาพและเสียง
- โอเคใช่ไหม เจมี่ - ครับ
โอเค งั้นจะเริ่มบันทึกล่ะนะ
เอาล่ะ
ก่อนอื่น ฉันจะเริ่มด้วยการทวนสิทธิ์ของเธอ เจมี่
ฉันอยากให้เธอตั้งใจฟังให้ดี
เธอมีสิทธิ์ที่จะไม่พูด แต่มันอาจส่งผลเสียต่อการสู้คดี
ถ้าเธอใช้เรื่องที่ไม่ได้ตอบ เพื่อแก้ต่างในชั้นศาลภายหลัง
ทุกอย่างที่เธอพูด อาจถูกนำมาใช้เป็นหลักฐาน เข้าใจไหม
ครับ
ผมสารวัตรสืบสวนบาสคอมบ์ พร้อมกับเจ้าหน้าที่สืบสวนแฟรงก์
เรากำลังคุยกับเจมี่ มิลเลอร์ บุคคลผู้รับผิดชอบของเขา เอ็ดดี้ มิลเลอร์
และทนายความของเขา พอล บาร์โลว์
เวลาขณะนี้
คือ 6:58 น.
นั่งตรงๆ
ฉันจะเริ่มด้วยการถามเธอว่า เมื่อคืนนี้เธอทำอะไร เจมี่
- เมื่อคืนเหรอ - ใช่
- เจมี่ - มันไม่ได้ผ่านมานานขนาดนั้น
ไม่มีความเห็น
โอเค เธอทำอะไร
ไม่มีความเห็น
นั่นไม่เป็นประโยชน์เลยนะ เจมี่
ขอโทษครับ
โอเค ไม่เป็นไร
งั้นไปต่อที่เรื่องที่เราคุยกันได้เถอะ
ฉันดูใบผลการเรียนของเธอ
- ดูทำไม - ฉันให้ครูของเธอส่งมันมาให้
เกรดสวยเชียว ผลการเรียนดีมาก เธอเป็นนักเรียนชั้นดี
คิดจะสอบเอ-เลเวลไหม
เรื่องนี้ตอบได้ เจมี่
ผมไม่รู้
โอเค พวกเขายังพูดถึงปัญหาบางอย่าง เกี่ยวกับพฤติกรรมของเธอในช่วงหลัง
สักปีที่แล้วล่ะมั้ง
- ครับ - โอเค
เธอมีปัญหาอะไรเหรอ
ผมไม่รู้
- เธอมีเพื่อนสนิทไหม เจมี่ - มีครับ
โอเค เพื่อนสนิทของเธอเป็นใคร
- ไม่มีความเห็น - เธอไม่ทำให้พวกเขาเดือดร้อนหรอก
คุณเพิ่งพังประตูบ้านผมเมื่อเช้านี้ คุณคงพูดแบบนั้นไม่ได้มั้ง
ก็แฟร์ดี
โอเค ทีนี้ฉันจะถามเธอเกี่ยวกับ
ความสัมพันธ์แบบโรแมนติก
- ความสัมพันธ์ทางเพศ - ถามทำไม
คือฉันเห็นในอินสตาแกรมของเธอ เธอแชร์รูปนางแบบคนนี้
เขาชื่ออะไร เจมี่
ผมแค่ชอบรูปเขา
- ไม่รู้ชื่อเขาเหรอ - ไม่
โอเค แล้วเธอยังโพสต์รูปผู้หญิงคนนี้
กับคนนี้
และใต้รูปที่เพิ่งโพสต์เมื่อเร็วๆ นี้
เราจะเห็นว่ามีคนมาคอมเมนต์เป็นชุด
คอมเมนต์สองแง่สองง่ามที่ดูก้าวร้าวไม่น้อย
เธอเป็นคนคอมเมนต์ เธอรู้สึกยังไงกับผู้หญิง เจมี่
- คำถามอะไรของคุณเนี่ย - เธอชอบผู้หญิงหรือเปล่า
- ชอบครับ - โอเค
แล้วพวกนี้คือผู้หญิงแบบที่เธอชอบเหรอ
- ครับ - โอเค
- เธอมีแฟนหรือยัง - ยัง
แล้วถ้ามี เธอจะอยากให้เขา ดูเหมือนผู้หญิงพวกนี้ไหม
ไม่ครับ พวกนี้…
แก่เกินไป
ก็จริง
ฉันยังเห็นเธอโพสต์รูปตัวเอง กับคนที่ฉันเข้าใจว่าเป็นเพื่อนเธอ
รูปพวกนี้ถ่ายที่ไหน
สถานีรถไฟล่ะมั้ง
โอเค เด็กพวกนี้เป็นใคร
ฉันเข้าใจดีว่าเธอไม่อยากให้พวกเขาลำบาก
แต่พวกเขาไม่โดนอะไรหรอก ไม่ต้องห่วง
ฉันแค่อยากเข้าใจให้ชัดๆ
เจมี่ เราตามหาตัวพวกเขาได้ง่ายๆ อยู่แล้ว
เธอเป็นเด็กฉลาดนี่นา เธอคงรู้
เอาสิ บอกไปเลย
นี่ทอมมี่ นี่ไรอัน
โอเค
สนิทกันใช่ไหม
ครับ
มีรูปเธอกับพวกเขาเยอะจัง
เป็นเพราะ
ทอมมี่แท็กผมมาเฉยๆ
โอเค พวกเธอไปเที่ยวกันสามคนตลอดใช่ไหม
- ครับ คงงั้นมั้ง - รู้จักพวกเขามานานแค่ไหนแล้ว
อนุบาลสาม รู้จักทอมมี่ ส่วนไรอันมาตอนป.สาม
โอเค แล้วพวกเธอชอบทำอะไรด้วยกัน พวกเธอสนุกกับเรื่องอะไร
ไม่รู้สิ
เล่นกีฬา ดูหนัง ฟังเพลง เต้น บอกหน่อย
ก็แค่… เข้าเมือง
- ไปเที่ยวเหรอ - ครับ
โอเค แล้วเมื่อคืน เธอไปเที่ยวกับพวกเขาหรือเปล่า
- ไม่มีความเห็น - เธอกลับบ้านกี่โมง
ไม่มีความเห็น
โอเค ฉันเข้าใจ ทุกคนพยายามทำหน้าที่ตัวเองกันอยู่
ถ้าฉันจำไม่ผิดล่ะก็ ฉันเองใช่ไหมที่แนะนำให้เธอขอทนาย
ครับ
ขอถามได้ไหมว่าเมื่อคืนเธอแต่งตัวยังไง
ผมจำไม่ได้
เจ้าหน้าที่ค้นหาหลักฐานของเรา หาชุดที่เธอใส่เมื่อคืนไม่เจอ
แต่พวกเขาคิดว่าเจอรองเท้าผ้าใบของเธอ
ยืนยันให้หน่อยว่านี่รองเท้าเธอ
ในรูปมันดูยากครับ
เธอมีไนกี้แอร์แม็กซ์สีขาว-น้ำเงินไหม
- มี - ขอบคุณ
เมื่อคืนได้ใส่หรือเปล่า
ผมไม่รู้ อาจจะใส่
ผมไม่รู้
นี่
เจมี่ เธอรู้จักเด็กสาวชื่อเคที เลนเนิร์ดคนนี้ไหม
- รู้จักครับ - เหรอ
พวกเธอไม่ได้อยู่ห้องเดียวกัน
แต่ก็เรียนบางวิชาด้วยกันถูกต้องไหม
- วิชาอังกฤษ - วิชาอังกฤษ
ภาษาอังกฤษชั้นเรียนระดับหนึ่ง เก่งมาก
คณิตกับฝรั่งเศส เธออยู่ระดับสอง
เก่งนะ
พวกเธอเข้ากันได้ดีไหม
- ครับ - เหรอ
งั้นก็เรียกว่าเป็นเพื่อนกันได้สินะ
ผมไม่รู้
เขามีมาคอมเมนต์โพสต์ในไอจีของเธออยู่บ้าง
นี่น่าจะเป็นเครื่องบ่งบอกว่าเป็นเพื่อนกันได้
ไม่รู้สิ คงงั้นมั้ง
แล้วคิดว่าคนอื่นๆ มองว่า พวกเธอเป็นเพื่อนกันหรือเปล่า
นี่มัน… หรือว่าคนที่ตายคือเคที
ทำไมถามแบบนั้น
ใช่เขาไหม
ใช่สิ เขานั่นแหละ
และเราคิดว่าเธอรู้อยู่แล้ว
ซึ่งถ้ามันเป็นอย่างนั้น เธอก็ฉลาดมากที่ถามแบบนั้นออกมา
- ระวังคำพูดหน่อย สารวัตร - งั้นก็ได้
เอางี้แล้วกัน บอกหน่อยว่าสนิทกันแค่ไหน
ไม่มีความเห็น
อ้อเหรอ เธอดูจะพร้อมพูดถึงเพื่อนคนอื่นๆ ยกเว้นแค่คนนี้คนเดียว
- บอกได้ไหมว่าทำไม - ผมว่ามันก็ชัดเจนอยู่แล้วนะ
ฉันกำลังถามเจมี่
เรารู้จักกันแค่ที่โรงเรียน แต่ไม่ได้คลุกคลีกันข้างนอก
อืม แล้วมันเป็นความสัมพันธ์ ที่เคยไปไกลกว่าคำว่าเพื่อนหรือเปล่า
มันเรียกว่าเพื่อนไม่ได้ด้วยซ้ำ
- เธอเคยชอบเขาไหม - ไม่
ระหว่างพวกเธอเคยมีอะไร ที่นิยามว่าเป็นสัมพันธ์ทางเพศได้บ้างไหม
ไม่ เขาเพิ่ง 13 นะ นั่นแรงไปหน่อยแล้ว
ฉันรู้ค่ะ ฉันแค่จำเป็นต้องถามน่ะ
เธอตอบฉันได้หรือเปล่า พ่อหนุ่ม
ไม่
เขาหรือเปล่า คนที่เธอไปเจอเมื่อคืน เจมี่
- เธอไปเจอเขามาหรือเปล่า - เปล่า
พ่อแม่เขาบอกเราว่า เขาออกจากบ้านตอนสองทุ่มครึ่ง
เขามาหาเธอหรือเปล่า
ผมเพิ่งบอกไปเองว่าเราไม่ใช่เพื่อนกันด้วยซ้ำ
- แต่เธอไปเจอเขาใช่ไหม - ผมเปล่า
โอเค ศพเขาถูกพบ ที่ลานจอดรถของโครว์เธอร์สเลยสี่ทุ่มครึ่งนิดๆ
แพทย์ฉุกเฉินที่มายังที่เกิดเหตุ ห้ามเลือดให้เขาไม่สำเร็จ
ยืนยันแล้วว่าเขาเสียชีวิตไม่ถึงชั่วโมงก่อนหน้านั้น
ซึ่งก็คือระหว่างสามทุ่มครึ่งถึงสี่ทุ่มครึ่ง
ตอนนั้นเธออยู่ไหน
ผมไม่รู้
แต่เธอไม่อยู่บ้าน
ไม่มีความเห็น
โอเค งั้นถ้าฉันถามพ่อเธอว่า เธอกลับบ้านกี่โมง เขาจะตอบว่าไง
ผมออกไปทำงาน เพิ่งกลับมาก่อนคุณจะพังประตูบ้านผมแค่สิบนาที
- และคุณก็ไม่ได้สอบปากคำคุณมิลเลอร์ - ใช่
เธอสะกดรอยตามเขาเหรอ เจมี่ หรือพวกเธอนัดเจอกันที่นั่น
หือ ไม่ใช่ทั้งคู่เลย
เธอฆ่าเขาหรือเปล่า เจมี่
- เปล่า - ไม่ได้ฆ่าเหรอ
ผมเปล่า คุณสับสนคิดว่าผมเป็นคนอื่นแล้ว
โอเค
รู้ไหมว่าเขาถูกแทงกี่แผล
- ไม่รู้ - เจ็ด
เจ็ดแผล ทั่วร่างกาย
ที่หน้าอก
ที่คอ ที่ต้นขา ที่แขน
ถูกแทงทั่วไปหมด
ฟังแล้วรู้สึกแย่เหรอ
ต้องใช่อยู่แล้ว ก็ดูเขาสิ
เหยื่อเป็นเด็กผู้หญิงนะ
รู้ใช่ไหมว่ากล้องวงจรปิดคืออะไร เจมี่
รอก่อน
ผมว่านี่น่าจะเป็นโอกาสดีที่เราจะพักกันสักครู่
แล้วหารือกันเป็นการส่วนตัว
เจย์
- เจย์ โอเคไหม - ครับ
- เหรอ - ผมว่าเราควรพัก
- จริงๆ นะ - ผมรู้ แต่ผมว่าไม่ดีหรอก
เพราะเขาก็บอกไปแล้วว่าพวกเขาไม่ใช่เพื่อนกัน เขาไม่รู้จักอีกฝ่ายจริงๆ ด้วยซ้ำ
และเขาก็ไม่มีอะไรต้องปิดบัง ฉะนั้นต่อเลย เดี๋ยวเขาจะบอกคุณเอง
- ก็ได้ งั้นต่อล่ะนะ - โอเค
โอเค
โอเค งั้นเจมี่
เราไล่ดูกล้องวงจรปิดของเมื่อคืน ที่จับภาพเธอกับเคทีไว้ได้
ภาพจากกล้องของสภาท้องถิ่น
ห้างร้านในท้องที่
และเราก็สามารถปะติดปะต่อลำดับเวลา ความเคลื่อนไหวของเขา
และของเธอได้สำเร็จ
นี่เธอใช่ไหม ตรงกลางภาพน่ะ
ที่เมโดวส์สแควร์ตอน 19:43 น.
นี่เธอ
เราดูออกว่านี่เธอ เราเห็นเสื้อไหมพรม กางเกงยีนส์
และไนกี้แอร์แม็กซ์ที่เราเพิ่งพูดถึง
และนี่ก็เพื่อนสองคนของเธอ ทอมมี่ กับคนที่เราคิดว่าเป็นไรอัน เราไม่แน่ใจนัก
เธออยู่กับพวกเขาราวหนึ่งชั่วโมงก่อนแยกออกมา
จากนั้นเธอก็เดินเตร่อยู่นานสองนานทีเดียว
เราเห็นเธอที่แบทเทิร์ดเพลซตอน 21:02 น.
เห็นเธอผ่านห้องสมุดตอน 21:17 น.
แล้วก็เห็นที่หัวมุมเช็ตลีย์ ตอน 21:43 น. ทั้งหมดนี้เธอใช่ไหม
ทุกรูปเลย
- ครับ - ดี
จากนั้นเคทีก็โผล่มา
เราไม่เห็นว่าเธอเห็นเคทีตอนไหน แต่เราเห็นเธอเดินตามเขาไป
เธอตามเขาไปทำไม
พ่อครับ
ตอบคำถามสิลูก
ผมเปล่า…
เขาข้ามสี่แยกที่ถนนโฟร์บริดจ์ตอน 21:46 น.
รูปนี้เห็นเขาได้ชัดๆ ทุกคนเห็นใช่ไหม
และตอน 21:47 น. ตำแหน่งเดิม
คนที่เดินไปทางเดียวกันคือเธอ เจมี่
ฉะนั้นเธอเดินตามเขา ฉันจะถามอีกทีนะ
- เธอตามเขาไปทำไม - ผมเปล่า
- เขารู้ไหมว่าเธอเดินตาม - ผมเปล่า
ระหว่างพวกเธอมีปัญหาอะไรกันหรือเปล่า
- เปล่า - เจมี่
นี่
เรื่องมันไม่จบไปเฉยๆ หรอกนะ
แน่ใจเหรอว่าไม่อยากจะเล่าเรื่องที่เกิดขึ้น
ไม่ช้าก็เร็วเธอก็ต้องเล่าออกมาอยู่ดี
ผมไม่ได้ทำอะไรผิด
โอเค
ฉันกำลังจะเปิดคลิปวิดีโอให้เธอดู
เป็นคลิปเธอกับเคทีที่ลานจอดรถเมื่อคืนนี้
จุดที่เกิดการเผชิญหน้า โอเคนะ
เจ…
อะไรกัน
เจย์
น่าจะพอแล้วล่ะ
เรื่องก็เป็นแบบนี้แหละ
เธอกลับบ้านโดยที่ไม่มีใครเห็นได้ยังไง เจมี่
เธอถอดเสื้อผ้าโยนทิ้ง
เราไม่เห็นว่าเกิดขึ้นตอนไหน แต่เรารู้ว่ามันเกิด
เธอเก็บผ้าใบเอาไว้
เพราะมันแพง ถูกต้องไหม
บนรองเท้าจะต้องมีคราบเลือดอยู่ เจมี่
และเมื่อมีเทปนี้เป็นหลักฐาน
รูปการณ์มันดูไม่ดีเลย
เธออยากบอกเหตุผลที่ทำลงไปไหม
ทำไมเธอถึงทำอะไรแบบนี้
เจมี่
อยากอธิบายไหม
อยากจะบอกขอโทษแม่ของเคทีไหม
ฉันไปคุยกับเขามาเมื่อคืน หลังเที่ยงคืน
เขาเอาแต่ฟุบตัวร้องไห้อยู่บนพื้น เพราะลูกสาวจากไปแล้ว
เธออยากจะไปขอโทษไหม
ขอยุติการสอบปากคำครั้งนี้ ที่เวลา 7:12 น. ไปกันเถอะ
ผมจะให้เวลาพวกคุณสักแป๊บ
พ่อ
ลูกทำอะไรลงไป
ทำไมกัน
พ่อ ผมไม่ได้ทำ
ผมไม่ได้ทำอะไรเลย
คำบรรยายโดย วรพล ถาวรวรานนท์